Unsetåa

Unsetåa er ei elv i Innlandet fylke. Elva renn gjennom kommunane Rendalen, Tynset og Tolga.

Ved Elvål i Øvre Rendalen renn elva saman med elva Tysla og dannar elva Rena. 

Nedbørfeltet rommar mange sjeldne plante- og fugleartar, og har varierte og verdfulle kulturminne, mellom anna med fangstgropsystem. Spekdalen har hatt både samisk, norsk og finsk busetjing. 

Gjennom Spekehogget renn elva gjennom eit trongt og bratt gjel. 

Elva er verna mot kraftutbygging gjennom Verneplan IV for vassdrag til og med samløpet med Neka.

Namnet kan ha samanheng med norrønt unnr, 'bølgje'.

 Kjelder 
 NOU 1991:12A Verneplan for vassdrag IV
 Oluf Rygh: Norske elvenavne Kristiania 1904

Kategori:Elvar i Innlandet
Kategori:Verneplan IV for vassdrag
Kategori:Geografi i Rendalen
Kategori:Geografi i Tynset
Kategori:Geografi i Tolga